stanford-oval/wikipedia huggingface dataset:
מערב בנגל

| --- | --- |
סמל מערב בנגל

 מדינה:  הודו הודו
 ראש השרים:  ממאטה בנרג'י
 רשות מחוקקת:  האסיפה המחוקקת של מערב בנגל 
 בירת המדינה:  קולקטה
 שפה רשמית:  בנגלית
 תאריך ייסוד:  26 בינואר 1950 
 על שם:  מערב, בנגל 
 שטח:  88,752 קמ"ר (דירוג: 14)
 גובה:  500 מטרים
  ‑ הנקודה הגבוהה:  סנדקפו 
 אוכלוסייה:  ‏
  ‑ במדינה:  91,276,115 (דירוג: 4, 2011)
  ‑ צפיפות:  1029 נפש לקמ"ר (דירוג: 2, 2011)
 קואורדינטות:  22°49′N 88°12′E﻿ / ﻿22.82°N 88.2°E﻿ / 22.82; 88.2
 אזור זמן:  UTC +5:30
 https://www.wb.gov.in
  מפת מיקום  מפה מפורטת     לחצו כדי להקטין חזרה    לחצו להגדלה      (למפת מערב בנגל מוגדלת) קולקטהמערב בנגל(למפת מערב בנגל רגילה) קולקטהמערב בנגל tabBackground:;tabBorder:#aaa;defaultTab:0;
 
מערב בנגל (בבנגלית: পশ্চিমবঙ্গ; בתעתיק לעברית: פּוֹשְׁצִ'ימְבּוֹנְגוֹ) היא מדינה בצפון-מזרח הודו המהווה מחצית ממחוז בנגל, שחולק ב־1947 בין הודו ובין פקיסטן (בבנגלדש של ימינו). בירתה היא קולקטה.
זוהי המדינה בעלת צפיפות האוכלוסייה השנייה בגודלה בהודו, אחרי ביהר השכנה.
היסטוריה

במאה השלישית לספירה הייתה חלק מהאימפריה המאורית, לאחר מכן הייתה חלק מממלכת גופטה, ובמאה התשיעית הייתה חלק מממלכת פאלה ההינדואית.
במאה ה-12 נכבשה על ידי הסולטאן הראשון של דלהי, קוטב אוד-דין אייבק, שהפיץ בה את האסלאם.
בנגל היא המקום שבו החלו הבריטים לשלוט על שטחים בהודו בהקימם את עיר הנמל כלכותה (היום קולקטה), ששימשה כמחסן סחורות וכמבצר בריטי מראשית המאה ה-17, וכבירתה של חברת הודו המזרחית הבריטית מאמצע המאה ה-18. בשנת 1770 מתו כעשרה מיליוני בני אדם ברעב המוני בחבל בנגל (אנ'). רעב זה נגרם בעקבות המעבר לגידול אופיום בשטחים חקלאיים (אשר נכפה על חקלאים מקומיים בידי חברת הודו המזרחית הבריטית כחלק מן האסטרטגיה לייצאו לסין), אשר הוביל למחסור קטלני במזון עבור האוכלוסייה המקומית.
לאחר פירוק חברת הודו המזרחית הבריטית והעברת זכויותיה לידי הממשל הבריט בעקבות המרד ההודי הגדול ב-1858, הייתה קולקטה בירת הכתר הבריטי, ובה ישב המשנה למלך (וייסרוי) עד ראשית המאה העשרים, כשהוחלט להעביר את בירת הראג' הבריטי לבירת האימפריה המוגולית, דלהי, והוקמה ניו דלהי.
רעב המוני נוסף הכה בחבל בנגל בשנת 1943 וגרם למותם של כשלושה מיליון בני אדם כתוצאה מליקויים בחלוקת המזון.
לקראת עצמאות הודו, התגברו המתחים בין ההינדואים והמוסלמים בבנגל, כשהמוסלמים והליגה המוסלמית דורשים את הבדתלה ממדינת הודו. ב-1947 חולקה בנגל למזרח ומערב בנגל, כשהמזרח מצורף לפקיסטן והמערב מצורף להודו.
באוקטובר 1954 אוחדה עם המדינה העיר צ'נדנגאר, שהייתה מובלעת צרפתית ועברה לידי הודו ב־1951.
ב-1956, בעקבות חוק ארגון מחדש של המדינות, סופחו לבנגל שטחים מביהר הסמוכה.
בשנת 1999 באזור התרחשה תאונת רכבת בה נהרגו 290 אנשים.
טופוגרפיה, גאוגרפיה ואקלים

בצפון המדינה נמצאת עיירת ההיל-סטיישן דארג'ילינג, הידועה בזכות מטעי התה שלה, בנייני הממשל הבריטיים ומזג האוויר הקריר השורר בה, שבעקבותיו נוהרים אליה בתקופת הקיץ החמה רבים משאר תושבי המדינה. אזור זה של מערב בנגל הוא אחד האזורים הגשומים ביותר בעולם, ובהודו הוא שני רק לדרומה של מדינת מגהאליה, עם מעל ל-11,000 מ"מ משקעים בשנה.
כלכלה

התמ"ג של מערב בנגל הוא החמישי בגודלו בכל הודו. שיעור הצמיחה היה 13.35% בשנים 2014–2015. למרות זאת, ההכנסה לנפש הייתה יחסית נמוכה במשך עשורים רבים. המגזר הרחב ביותר במשק הוא מגזר השירותים ולאחר מגן הענף התעשייתי ולבסוף ישנה החקלאות. בשנים האחרונות ישנה ירידה איטית ויציבה בנתח של החקלאות והתעשייה.
אורז, תפוחי אדמה, יוטה, קני סוכר וחיטה הם חמשת הגידולים המובילים במדינה. תה מיוצר באופן מסחרי במחוזות הצפוניים של מערב בנגל. מרבית מהתעשייה ממוקמת בקולקטה ומבוססת על מוצרי הנדסה, אלקטרוניקה, ציוד חשמלי, כבלים, פלדה, עור, טקסטיל, תכשיטים, מכוניות, רכבות ועגלות. המדינה עדיין נתמכת בשלטון המרכזי בכל הקשור לתפוקת המזון.
עד שנת 2010 הצמיחה הייתה איטית ביחס לשאר מדינות הודו. לכן, המדינה קידמה השקעות זרות ישירות, בעיקר בתחומי התוכנה ואלקטרוניקה. בנוסף על כך, פותחו מרכזי היי-טק רבים בקולקטה. לאור פיתוח תעשיית ההייטק, חברת הייעוץ גרטנר דירגה את התשתיות במערב בנגל במקום הגבוה בכל הודו. מדיניות ממשלתית נוספת שחיזקה את המדינה היא הניסיון לחזק את הכלכלה במזרח הודו ואת היחסים המסחריים עם דרום-מזרח אסיה.
דמוגרפיה

לפי מפקד האוכלוסין משנת 2011, מערב בנגל היא המדינה הרביעית בגודל אוכלוסייתה בהודו, עם כ-91,347,736 נפשות המהווים כ-7.55% מכלל האוכלוסייה של הודו. עם זאת, שיעור צמיחת האוכלוסייה הוא נמוך מאוד מזה הארצי. צפיפות אוכלוסייה עומדת על כ-1,029 תושבים לקמ"ר, מה שמציב את מערב בנגל כמדינה השנייה הצפופה ביותר אחרי ביהר. שיעור האוריינות הוא 77.08%, גבוה מהממוצע הארצי העומד על כ-74.04%. נכון לשנים 1995–1999 תוחלת החיים במדינה הייתה 63.4 שנים, גבוהה מתוחלת החיים הארצית שעמדה על כ-61.7 שנים. כ-72% מהאנשים חיים באזורים כפריים. שיעור האנשים החיים מתחת לקו העוני בשנים 1999–2000 היה 31.9%.
רוב מכריע של האוכלוסייה הוא דובר בנגלית, שהיא גם השפה הרשמית. לנפאלית יש מעמד מיוחד באזור דרג'ילינג. השפות השכיחות (בסדר יורד) הן: בנגלית, הינדית, אורדו ונפאלית.
דמוגרפיה > דת

נכון לשנת 2011:
הינדואיזם - 70.54%
אסלאם - 27.01%
נצרות - 0.72%
בודהיזם - 0.31%
ג'ייניזם - 0.07%
סיקיזם - 0.07%
אחר - 1.03%
חוסר דת - 0.25%
מערב בנגל היא מדינה מאוד מגוונת מבחינה דתית. אף על פי שההינדואיזם היא הדת הדומיננטית, ישנו מיעוט גדול של מוסלמים. רוב האוכלוסייה הבודהיסטית נמצאת בעיקר באזור דרג'ילינג.
פוליטיקה וממשל

לאור חוקת הודו, שיטת השלטון במערב בנגל היא דמוקרטיה פרלמנטרית וייצוגית. המושל (ראש המדינה) ממונה אחת לחמש שנים על ידי נשיא הודו. ראש השרים (ראש הרשות המבצעת וראש המדינה בפועל) הוא מנהיג המפלגה הגדולה או קואליציית מפלגות בפרלמנט. מועצת השרים ממונה על ידי המושל בעזרת השר הראשי ומפוקחת על ידי הפרלמנט. האספה המחוקקת של מערב בנגל היא הפרלמנט החד-ביתי מורכב מ-294 נציגים הנבחרים אחת לחמש שנים. מ-1937 ועד ל-1969 היה בית המחוקקים של בנגל דו-ביתי, כשהמועצה המחוקקת של בנגל היא הבית העליון.
המדינה שולחת 42 נציגים ללוק סבהה (הבית התחתון של הפרלמנט הארצי) ו-16 נציגים לרג'יה סבהה (הבית העליון של הפרלמנט הארצי).
בשנים 1977–2011 נשלטה מערב בנגל על ידי המפלגה הקומוניסטית של הודו (מרקסיסטית), מה שהופך את המדינה למדינה שנשלטה הכי הרבה זמן על ידי מפלגה קומוניסטית בצורה דמוקרטית, ואחת מתקופות השלטון הרצופות הארוכות ביותר תחת משטר דמוקרטי. ב-2011 ניצחה מפלגת טרינמול קונגרס בבחירות לאספה המחוקקת של המדינה, והיא המפלגה השלטת במדינה נכון לפברואר 2024.
תרבות

מדינת מערב בנגל נחשבת כמרכז התרבות ההודית, והיא מפורסמת באמנים ובסופרים שפעלו ופועלים בה. בשל היותה בעבר בירת הודו, התפתחו בה השכלה, תרבות, מסחר ובעיקר ידע. קולקטה הייתה גם מרכז פעילותה של זוכת פרס נובל לשלום נוספת, האם תרזה. מאידך, בשל היותה בירה, הנהירה אל העיר הפכה אותה לצפופה ביותר, ולסמל לתנאי חיים ירודים ביותר, במיוחד מאז פרסום הספר והסרט "עיר של שמחה".
חינוך

במערב בנגל פועלות מערכות חינוך פרטיות וציבוריות. ההוראה היא בעיקר באנגלית או בבנגלית, אם כי יש שימוש מסוים גם באורדו, במיוחד במרכז קולקטה. מודל החינוך השכיח הוא 10+2+3, משמע 10 שנים בחינוך יסודי, שנתיים בבית ספר תיכון, ועוד כשלוש שנים במין קולג' המקדים את הלימודים באוניברסיטה. האזור היה מרכזי מאוד בהתפתחות החינוך המודרני בהודו במהלך סוף המאה ה-18 והמאה ה-19.
במערב בנגל יש 18 אוניברסיטאות.
הערות שוליים

↑  The Chandernagore (Merger) Bill, 1954, s. 6 to 9
| המדינות והטריטוריות של הודו |
| --- | --- | --- |
| מדינות | אוטר פרדש • אוטראקהאנד • אודישה • אנדרה פרדש • אסאם • ארונאצ'ל פרדש • ביהר • ג'הרקאנד • גואה • גוג'ראט • הימאצ'ל פרדש • הריאנה • טמיל נאדו • טלנגאנה • טריפורה • מאדהיה פרדש • מניפור • מגהלאיה • מהאראשטרה • מיזוראם • מערב בנגל • נאגאלנד • סיקים • פנג'אב • צ'האטיסגאר • קרנאטקה • קרלה • ראג'סטאן |  |
| טריטוריות איחוד | איי אנדמן וניקובר • ג'אמו וקשמיר • דאדרה ונאגר האוולי ודאמאן ודיו • טריטוריית הבירה הלאומית דלהי • לדאק • לקשאדוויפ • פודוצ'רי • צ'אנדיגאר |  |
| מדינות לשעבר | איחוד המדינות המזרחיות • איחוד מדינות פטיאלה ופנג'אב המזרחית • אג'מר • אנדרה • בומביי • בופאל • בילספור • ג'אמו וקשמיר (מדינה) • היידראבאד • וינדהיה פרדש • טרוונקור-קוצ'ין • קוץ' ביהאר • מאדהיה בהרט • מדראס • מייסור • סאורשטרה • פנג'אב המזרחית • קוץ' • קורג |  |
| טריטוריות איחוד לשעבר | ארונאצ'ל פרדש • גואה, דאמאן ודיו • דאדרה ונאגר האוולי • דאמאן ודיו • הימאצ'ל פרדש • טריפורה • מיזוראם • נאגאלנד |  |
| --- | --- |
בקרת זהויות :  NLI: 987007564574605171  BNE: XX462297  BnF: cb11949505z (data)  GND: 4079196-8  LCCN: n81063203  MusicBrainz: 5b473d1f-6803-4ef2-a525-0519fc2ed2a8  NKC: ge128743  Trove: 1249691  VIAF: 247646820   WorldCat (עם VIAF): 247646820
מהדורה מוקדמת

| --- | --- |

כרזת העונה הראשונה של הסדרה
 סוגה:  דרמה/מדע בדיוני
 יוצרים:  איאן אברמס
 שחקנים:  קייל צ'נדלר (גארי),  שאנסייה דייוויס-ויליאמס (מאריסה),  פישר סטיבנס (צ'ארלי "צ'אק" פישמן),  קריסטי סוואנסון (אריקה),  ביילי וורלי (פטריק קווין),  מיילס ג'פרי (הנרי),  פנתר (החתול)
 ארץ מקור:  ארצות הברית
 שפות:  אנגלית 
 מקום התרחשות:  שיקגו 
 מספר עונות:  4
 מספר פרקים:  90
 הפקה
 חברת הפקה:  CBS 
 מוזיקה:  ויליאם גארט וולדן 
 אורך פרק:  42 דקות
 שידור
 רשת שידור:  CBS, ערוץ 1
 תקופת שידור מקורית:  28 בספטמבר 1996 – 27 במאי 2000
 קישורים חיצוניים
 דף התוכנית ב-IMDb
 
מהדורה מוקדמת (באנגלית: Early Edition) היא סדרת טלוויזיה אמריקנית שהופקה במקור עבור רשת CBS במהלך השנים 1996–2000. הסדרה שודרה בישראל בערוץ 1. הסדרה עקבה אחר הרפתקאותיו של אדם המנסה בכל יום למנוע מאסונות להתרחש, בעודו מקבל מדי בוקר את העיתון של יום המחרת.
עלילה

הסדרה עקבה אחר חייו של גארי הובסון, תושב שיקגו אשר באופן מסתורי מקבל עיתונים יום לפני פרסומם ואלה מספקים לו מידע באשר לעתיד הפוטנציאלי הקרוב. לא משנה לאן ילך, מלבד בכמה הזדמנויות מיוחדות, העיתון יגיע לסף דלתו מדי בוקר בעזרתו של חתול ג'ינג'י. בעקבות זאת מנסה גארי למנוע מהטרגדיות המתוארות בעיתון של מחר מלקרות. בעקבות ההתערבות של גארי בהתרחשויות, משתנים הטקסטים והכותרות בעיתון ומשקפים את תוצאות פעולותיו.
בשתי העונות הראשונות גארי מתאושש מפיטוריו כברוקר, ובשתי העונות האחרונות הוא מנהל עם מריסה וצ'אק את בר "מקגנטי".
במהלך הסדרה, מגלה גארי שיש עוד כמה אנשים שמקבלים גם הם את העיתון של מחר. האנשים היחידים, מלבד גארי, שיודעים על כך שהוא מקבל את העיתון של מחר הם הורים שלו, החברים שלו, צ'אק פישמן (חבר יהודי מהעבודה), מריסה קלארק (רואת החשבון העיוורת של המסעדה) ואריקה והנרי פגאט (אם יחידה ובנה).
שולחן לחמישה

| --- | --- |

למעלה: נב קמפבל, מת'יו פוקס, פאולה דוויק. למטה: לייסי שאבר, ג'ייקוב סמית וסקוט וולף.
 סוגה:  דרמת נעורים המשכית
 יוצרים:  כריסטופר קייזר, אמי ליפמן 
 שחקנים:  מת'יו פוקס   סקוט וולף   נב קמפבל   לייסי שאברט   ג'ניפר לאב יואיט   פאולה דוויק
 פרסים:  פרס גלובוס הזהב לסדרה הדרמה הטובה ביותר 
 ארץ מקור:  ארצות הברית 
 שפות:  אנגלית 
 מקום התרחשות:  סן פרנסיסקו 
 מספר עונות:  6 
 מספר פרקים:  142 
 תוכנית המשך:  Time of Your Life 
 הפקה
 הפצה:  קולומביה טריסטאר טלוויז'ן, נטפליקס 
 אורך פרק:  44 דקות
 שידור
 רשת שידור:  FOX
 רשת שידור בישראל:  ערוץ הילדים   yes stars Base   HOT Family
 תקופת שידור מקורית:  12 בספטמבר 1994 – 3 במאי 2000
 קישורים חיצוניים
 דף התוכנית ב-IMDb
 
שולחן לחמישה (באנגלית: Party of Five) היא סדרת דרמת נעורים המשכית אמריקאית, זוכת פרס גלובוס הזהב, אשר שודרה משנת 1994 עד שנת 2000 ברשת FOX. הסדרה נחשבת לאחת מסדרות הדרמה הטובות של "פוקס" ביחד עם "בוורלי הילס 90210", ושתי הסדרות הסתיימו באותו זמן. הסדרה מתארת את חייהם של חמשת אחי משפחת סלינג'ר בבית המשותף. בשנת 1999 הולידה הסדרה ספין אוף, הנקרא: "Time of Your Life", אשר עוקב אחר דמותה של שרה (יואיט). הסדרה בוטלה לאחר עונתה הראשונה. בישראל שודרו במהלך שנות התשעים כל עונות הסדרה בערוץ הילדים. בשנת 2008 החלו שידורים חוזרים של הסדרה בערוצים yes stars Base ו-HOT Family.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 22 | 22 | 12 בספטמבר 1994 | 15 במרץ 1995 |
|  | 2 | 22 | 22 | 27 בספטמבר 1995 | 27 במרץ 1996 |
|  | 3 | 25 | 25 | 21 אוגוסט 1996 | 2 אפריל 1997 |
|  | 4 | 24 | 24 | 17 בספטמבר 1997 | 13 במאי 1998 |
|  | 5 | 25 | 25 | 16 בספטמבר 1998 | 19 במאי 1999 |
|  | 6 | 24 | 24 | 5 באוקטובר 1999 | 3 במאי 2000 |
עלילה

הסדרה מתרחשת בסן פרנסיסקו בשנות ה-90 ומתמקדת בחמשת האחים לבית סלינג'ר, שהתייתמו לאחר שהוריהם, ניק ודיאנה, נהרגו בתאונת דרכים. צ'ארלי, האח הבכור, הוא הבוגר היחידי במשפחה. בתחילת הסדרה הוא באמצע שנות העשרים לחייו. מרווק הולל וחסר אחריות הופך צ'ארלי לאפוטרופוס של ארבעת אחיו הקטינים. ביילי, בן 16 בתחילת הסדרה, הוא נער אחראי ורציני ובמידה רבה אחראי למשפחתו יותר מאשר אחיו הבכור. ג'וליה, בת 15 בתחילת הסדרה, קרועה תמידית בין רצונה להיות ילדה טובה לבין רצונה להשתלב בחברה. קלאודיה, בת 11, היא ילדה חכמה ובוגרת במיוחד וכנרת מוכשרת. אחרון הוא אוון, שהיה בן חודשים ספורים כשהוריו נהרגו.
במהלך הסדרה מתמודדות הדמויות עם מגוון בעיות קשות, ביניהן אלכוהוליזם, זוגיות אלימה, התמודדות עם מחלת הסרטן ומאבק אפוטרופסות.
צוות שחקנים

סקוט וולף - ביילי סלינג'ר
מת'יו פוקס - צ'ארלי סלינג'ר
נב קמפבל - ג'וליה סלינג'ר
לייסי שאברט - קלאודיה סלינג'ר
פאולה דוויק - קירסטן בנט
ג'ניפר לאב יואיט - שרה ריבס מארין (1995–1999)
ג'רמי לונדון - גריפין צ'ייס הולברוק (1995–2000)
ג'ייקוב סמית' - אוון סלינג'ר (1998–2000)
תיכון סוויט ואלי

| --- | --- |

 מבוסס על:  תיכון סוויט ואלי 
 סוגה:  דרמה קומית לנוער
 יוצרים:  פרנסין פסקל
 שחקנים:  סינת'יה דניאל   בריטני דניאל
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  לוס אנג'לס 
 מספר עונות:  4
 מספר פרקים:  88
 הפקה
 הפצה:  Disney–ABC Domestic Television 
 טכניקת צילום:  מצלמה יחידה 
 מוזיקה:  שוקי לוי 
 אורך פרק:  30 דקות
 שידור
 רשת שידור:  סינדיקציה (עונות 1-3)   UPN (עונה 4)
 רשת שידור בישראל:  ערוץ הילדים   ערוץ ג'טיקס
 תקופת שידור מקורית:  5 בספטמבר 1994 – 14 באוקטובר 1997
 קישורים חיצוניים
 דף התוכנית ב-IMDb
 
תיכון סוויט ואלי (באנגלית: Sweet Valley High) היא סדרת דרמה קומית אמריקאית אשר מבוססת על סדרת ספרים באותו שם מאת הסופרת פרנסין פסקל (אנ'). הסדרה מספרת על חייהן של אחיות תאומות, אליזבת וג'סיקה וויקפילד, אשר זהות במראן החיצוני אך שונות באופיין, הלומדות בתיכון בשם "סוויט וואלי".
הסדרה שודרה במקור מה-5 בספטמבר 1994 עד ה-14 באוקטובר 1997, והופקה על ידי חיים סבן. לאחר שלוש עונות בהן שודרה הסדרה בסינדיקציה, היא הועברה במהלך העונה הרביעית לערוץ UPN, שם שודרה במשך עונה אחת בלבד בשל רייטינג נמוך.
בישראל שודרה הסדרה בערוץ הילדים, ולאחר מכן בשידורים חוזרים בערוץ פוקס קידס/ג'טיקס עד 2009.
תקציר העלילה

עלילת הסדרה מתמקדת בחייהן של אליזבת וג'סיקה וייקפילד, שתי תאומות אשר לומדות בתיכון "סוויט וואלי" שבקליפורניה ובחבריהן. בעוד שאליזבת היא נערה ידידותית ובעלת אופי חם, אחותה התאומה ג'סיקה היא שחצנית, ערמומית, ותעשה הכל על מנת להשיג את מבוקשה.
הדמויות > דמויות ראשיות

אליזבת "ליז" וויקפילד (סינת'יה דניאל) - אחותה התאומה של ג'סיקה, מבוגרת ממנה בארבע דקות. היא נחשבת לנדיבה, הנחמדה, והאהובה בין התאומות, היא גם נחשבת לבחורה הכי יפה בתיכון סוויט ואלי. מאוד מחוברת לחברותיה. כותבת בעיתון בית הספר וחלומה הוא להיות עיתונאית.
ג'סיקה "ג'ס" וויקפילד (בריטני דניאל) -  אחותה התאומה של אליזבת וצעירה ממנה בארבע דקות. נחשבת להפך של אליזבת, מכורה לאופנה, יחסית אנוכית ערמומית וסנובית.
הדמויות > דמויות משנה

אניד רולינס (איימי דניאלס) - חברתה הטובה של אליזבת.
ליילה פלואר (ברידג'ט פלאנרי בעונות 1-3 ושירלי אליוט בעונה 4) -  חברתה הטובה של ג'סיקה, סנובית.
טוד ווילקינס (ריאן ג'יימס ביטל בעונות 1-3 וג'ירמי גארט בעונה 4) - החבר/ידיד של אליזבת, לפעמים קשה לו לשמור איתה על יחסים טובים.
וינסטון אגברט (מייקל פרל) - החנון של הכיתה ונחשב לאויבו המושבע של ברוס פטמן, מאוהב בג'סיקה וויקפילד. בספיישל חג המולד, המלאך השומר של ג'סיקה ואליזבת הופיע בדמותו, אך ללא המשקפיים.
ברוס פטמן (ברוק ברנט בעונות 1-3 וכריסטופר ג'קסון בעונה 4) - נער עשיר ויפה אך אנוכי. תמיד שרוי בריב עם וינסטון, חובב טניס למרות שהוא שונא להפסיד.
דיבאון וויטלאו (מנלי פופ) - נער יפה שאליזבת מחבבת.
הנוסע בזמן

| --- | --- |

 סוגה:  מדע בדיוני, סדרת טלוויזיה פנטזיה 
 יוצרים:  הארווי בנט 
 שחקנים:  דייל מידקיף, אליזבת' אלכסנדר
 ארץ מקור:  ארצות הברית, אוסטרליה 
 שפות:  אנגלית 
 תקופת התרחשות:  המאה ה-22, המאה ה־20 
 מספר עונות:  2 
 מספר פרקים:  44 
 הפקה
 חברת הפקה:  לורימר, האחים וורנר טלוויזיה 
 הפצה:  האחים וורנר טלוויזיה 
 אתר צילומים:  בריזבן 
 אורך פרק:  44 דק' 
 שידור
 רשת שידור:  Prime Time Entertainment Network 
 רשת שידור בישראל:  ערוץ 2 (טלעד)
 תקופת שידור מקורית:  20 בינואר 1993 – 3 בדצמבר 1994 
 קישורים חיצוניים
 דף התוכנית ב-IMDb
 
הנוסע בזמן (באנגלית: Time Trax) היא סדרת מדע בדיוני ששודרה במקור בין השנים 1993 עד 1994. עלילת הסדרה מתמקדת בשוטר מסוף המאה ה-22 שנשלח מאתיים שנה לעבר על מנת לתפוס ולהחזיר לעתיד פושעים מורשעים שנמלטו מהכלא בעתיד.
בישראל הסדרה שודרה במהלך שנות ה-90 במסגרת שידורי הזכיינית "טלעד" בערוץ 2 ובערוץ המזרח התיכון.
תקציר העלילה

בשנת 2193 מעל למאה פושעים הצליחו לברוח מבתי הכלא ולחזור בזמן 200 שנים באמצעות מכונת הזמן "Trax". בלש המשטרה דאריין למברט נשלח בעקבותיהם לשנת 1993 על מנת לתפוס כמה שיותר מהפושעים הנמלטים. למברט במחשב קטן רב עוצמה המכונה "SELMA" (קיצור של Specified Encapsulated Limitless Memory Archive) אשר בגודל כרטיס אשראי. ל-SELMA ממשק הולוגרפי המוצג באופן ויזואלי כאישה. למברט מצויד גם במכשיר קטן באמצעותו הוא מסוגל לנטרל אנשים על מנת להחזיר אותם אל העתיד. ד"ר מרדכי סהמבי, אשר היה זה שסייע לפושעים לחזור בזמן לשנת 1993, מנסה להרוג את למברט מספר פעמים.
הפקה

הסדרה נוצרה על ידי המפיקים ההוליוודיים הוותיקים הארווי בנט, ג'פרי הייז וגרנט רוזנברג. רוזנברג היה זה שהגה את הרעיון לסדרה, בעוד שבנט והייז לקחו חלק מרכזי בפיתוח הסדרה.
הסדרה הייתה במקור אחת משלושת הסדרות המקוריות הראשונות ששודרו ברשת הבידור פריים טיים, יחד עם הסדרות "קונג פו: האגדה ממשיכה" ו"בבילון 5", והיא שודרה במקור בין ה-20 בינואר 1993 ל-3 בדצמבר 1994. למרות שהסדרה זכתה להצלחה הרשת החליטה לבסוף לבטל את הסדרה משום שהם בחרו לשנות כיוון במטרה למקסם את בסיס הצופים שלהם.
למרות שהסדרה מתרחשת בעיקר בוושינגטון די. סי., הסדרה צולמה בפועל בקווינסלנד שבאוסטרליה, בקרבת אולפני וורנר/רודשואו. זו הייתה הסדרה האחרונה של חברת ההפקה האמריקנית לורימר.
דמויות > הדמויות הראשיות

דאריין למברט (מגולם על ידי דייל מידקיף) הוא שוטר מסוף המאה ה-22. למברט נולד בשנת 2160 וננטש על ידי הוריו. למברט גדל באזור "I-6 Middle City" (בו הייתה נמצא בעבר אזור המטרופולין של שיקגו. בדומה ליתר האנשים מאותה התקופה גם לו יש יכולות שונות אשר מתקדמות בהרבה מאלו של בני האדם במאה ה-20 - ה-IQ שלו הוא 204, הוא מסוגל ללמוד טקסטים חדשים בקצב של 1.2 דפים לשנייה, הוא מסוגל לרוץ במהירות גבוהה באופן יוצא דופן, קצב פעימות הלב שלו הוא 35 פעימות לדקה, והוא בריא במיוחד שכן תוחלת החיים הממוצעת של האוכלוסייה בסוף המאה ה-22 גבוהה במיוחד. הוא למד באקדמיה הבינלאומית לשוטרים בווסט פוינט, וסיים את לימודיו שם בהצטיינות. לאחר שמעל למאה פושעים הצליחו לברוח מהכלא בשנת 2193 ולחזור בזמן לשנת 1993, הוא נשלח בעקבותיהם לשנת 1993 במטרה להחזיר את כולם לעתיד.
SELMA (מגולמת על ידי אליזבת' אלכסנדר) - בינה מלאכותית מתקדמת אשר מוצגת באמצעות ממשק הולוגרפי דרך מכשיר בגודל כרטיס אשראי אשר נמצא ברשותו של למברט. סלמה מסוגלת לבצע שיחות טלפון, לבצע בדיקות רפואיות ומדעיות וכן להתממשק כמעט לכל מחשב כולל מחשבים של רשויות אכיפת החוק. בנוסף לכך יש לה מאגר המידע עם כמות עצומה של מידע.
דמויות > דמויות משנה

ד"ר מרדכי סהמבי (מגולם על ידי פיטר דונט) - פרופסור ב-MIT אשר זכה בפרס נובל לפיזיקה על עבודתו בתחום טלפורטציית חלקיקים. סהמבי הוא היוצר של מכונת הזמן "TRAX". הפושעים הנמלטים שילמו לו על מנת שישלח אותם מאתיים שנים אל העבר. בפרק הראשון של הסדרה גם הוא חוזר בזמן על מנת לברוח מלמברט.
מיה שרה מגלמת בסדרה שתי דמויות - אליסה נוקס (מהמאה ה-22) ואנני נוקס (מהמאה ה-20):
אליסה נוקס - בצעירותה ילדת פלא שהצליחה להתקבל ל-MIT בגיל 9 והפכה לאחת מתלמידתיו של ד"ר סהמבי. היא הופכת בהמשך למושא אהבתו של למברט.
אנני נוקס - סוכנת של השירות החשאי בה למברט נתקל כאשר הוא חוזר לעבר.
מדיה ביתית

ב-9 באוקטובר 2012 יצאה לשווקים העונה הראשונה של הסדרה במהדורת DVD. מהדורת ה-DVD של העונה השנייה והאחרונה יצאה לשווקים ב-9 ביולי 2013.
משחק וידאו

באפריל 1994 יצא לשווקים משחק הווידאו "Time Trax" לקונסולת המשחקים סופר נינטנדו אשר התבסס על סדרה הטלוויזיה.
כוח מיוחד (סדרת טלוויזיה)

| --- | --- |
 מבוסס על:  Soldier of Fortune 
 סוגה:  דרמה   פעולה   מתח
 יוצרים:  דן גורדון 
 שחקנים:  מלינדה קלרק דניס רודמן טים אייבל בראד ג'ונסון דייוויד שלבי
 פסקול:  טרבור רבין
 ארץ מקור:  ארצות הברית 
 שפות:  אנגלית 
 מספר עונות:  2 
 מספר פרקים:  37 
 הפקה
 מפיק:  ג'רי ברוקהיימר
 הפצה:  Rysher Entertainment 
 מוזיקה:  לי קוררי 
 אורך פרק:  45 דקות
 שידור
 רשת שידור:  סינדיקציית שידור 
 רשת שידור בישראל:  AXN
 תקופת שידור מקורית:  27 בספטמבר 1997 – 22 במאי 1999
 קישורים חיצוניים
 דף התוכנית ב-IMDb
 
כוח מיוחד (באנגלית: Special Ops Force או 'Soldier of Fortune, Inc) היא סדרת טלוויזיה אמריקנית ששודרה ברשת ITV מ-27 בספטמבר 1997 ועד 22 במאי 1999.
הסדרה גוללה את קורותיהם של קבוצת שכירי חרב אמריקנים, יוצאי היחידות המיוחדות וארגוני המודיעין, אשר מבצעים עבור הממשל האמריקני פעולות חשאיות ברחבי העולם. על הצוות מפקד מייג'ור בדימוס מאתיו "מאט" שפרד (אותו גילם בראד ג'ונסון), יוצא הדיוויזיה המוטסת ה-82 וכוח דלתא, אשר הודח ממן השירות בצבא ארצות הברית לאחר שסירב פקודה במבצע מיוחד בקוסובו. חברו של מאט מן השירות, הקולנל בדימוס קסווייר טראוט (אותו גילם דייוויד שלבי), מגייס אותו לבצע עבור הממשל פעולות מיוחדות. בצוות חברים גם הצלף בני-ריי רידל, יוצא סיירת חיל הנחתים, מרגו וינסנט (אותה גילמה מלינדה קלרק), אשר בעברה שימשה כסוכנת חשאית ב-CIA, וטייס המסוקים דיקון "דיק" ריינולדס (אותו גילם דניס רודמן).
בגבולות המסתורין (סדרת טלוויזיה, 1995)

| --- | --- |

 מבוסס על:  בגבולות המסתורין 
 סוגה:  סדרת מסתורין 
 מנחים:  קווין קונוויי 
 ארץ מקור:  ארצות הברית, קנדה 
 שפות:  אנגלית 
 מספר עונות:  7 
 מספר פרקים:  154 
 הפקה
 הפצה:  MGM Worldwide Television, גלובל טלוויז'ן נטוורק, Crave, הולו 
 מוזיקה:  ג'ון ואן טונגרן 
 אורך פרק:  44 דק' 
 שידור
 רשת שידור:  שואוטיים 
 תקופת שידור מקורית:  26 במרץ 1995 – 18 בינואר 2002 
 קישורים חיצוניים
 דף התוכנית ב-IMDb
 
בגבולות המסתורין (באנגלית: The Outer Limits) היא סדרת טלוויזיה מסוג מדע בדיוני אשר שודרה במקור במשך שבע עונות, בין השנים 1995 עד 2002, והכילה בסך הכל 154 פרקים. זוהי סדרת המשך לסדרה בעלת אותו השם אשר שודרה במקור בין השנים 1963 ל-1965.
בישראל הסדרה שודרה בערוץ 2 לקראת סוף שנות ה-90 בשעות הלילה המאוחרות.
פורמט

כל פרק בסדרה מכיל סיפור עצמאי. הסדרה התמקדה במגוון רחב של נושאים בז'אנרים מדע בדיוני, אימה ופנטזיה, כולל מפגשים עם חייזרים, הסכנות הפוטנציאליות הכרוכות בשימוש בבינה מלאכותית ורובוטיקה, ההשלכות של שימוש בהנדסה גנטית, עתיד דיסטופי ודילמות מוסריות שונות. לעיתים רבות לפרקי הסדרה היה טוויסט בעלילה בסוף הפרק, בדומה לסדרה "אזור הדימדומים".
מדיה ביתית

בשנת 2010 חברת Alliance Home Entertainment הוציאה לשווקים את כל שבע העונות של הסדרה על גבי תקליטורי DVD.
ביוני 2020 כל שבע עונות הסדרה הפכו זמינות לצפייה ב-Hulu.
ראו גם

בגבולות המסתורין - הסדרה המקורית משנות ה-60
ילד פוגש עולם

| --- | --- |

 סוגה:  קומדיית מצבים
 יוצרים:  מייקל ג'קובס אפריל קלי
 שחקנים:  בן סבאג' ויליאם דניאלס ויל פרידל ריידר סטרונג דניאל פישל בטסי רנדל ויליאם ראס
 פרסים:  פרסי בחירת הילדים של ניקלודיאון 
 ארץ מקור:  ארצות הברית 
 שפות:  אנגלית 
 מספר עונות:  7 
 מספר פרקים:  158 
 תוכנית המשך:  העולם של ריילי 
 הפקה
 מפיקים בפועל:  מייקל ג'קובס דייוויד קנדל בוב יאנג הווארד בוסגנג מארק בלוטמן בוב טיסצ'לר
 חברת הפקה:  Michael Jacobs Productions Touchstone Television
 הפצה:  Disney–ABC Domestic Television 
 אתר צילומים:  אולפני דיסני, ברבנק
 מוזיקה:  ריי קולורד 
 אורך פרק:  21-23 דקות
 שידור
 רשת שידור:  ABC 
 רשת שידור בישראל:  ערוץ 1, טלעד (החל מעונה 5)
 פורמט (תמונה):  SDTV‏ 480i
 תקופת שידור מקורית:  24 בספטמבר 1993 – 5 במאי 2000
 קישורים חיצוניים
 דף התוכנית ב-IMDb
 
ילד פוגש עולם (באנגלית: Boy meets world) הייתה קומדיית מצבים אמריקאית לנוער של רשת ABC, ששודרה בשנים 1993–2000, למשך שבע עונות ו-158 פרקים. לסדרה סדרת המשך בשם העולם של ריילי.
הסדרה עלתה בדיסני+ לכבוד השקתה בישראל ב-16 ביוני 2022.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | דירוג | ממוצע צופים (במיליונים) |
| --- | --- | --- | --- | --- | --- | --- | --- |
|  | 1 | 22 | 22 | 24 בספטמבר 1993 | 13 במאי 1994 | #37 | 8.4 |
|  | 2 | 23 | 23 | 23 בספטמבר 1994 | 19 במאי 1995 | #36 | 11.5 |
|  | 3 | 22 | 22 | 22 בספטמבר 1995 | 17 במאי 1996 | #48 | 10.1 |
|  | 4 | 22 | 22 | 20 בספטמבר 1996 | 2 במאי 1997 | #41 | 8.7 |
|  | 5 | 24 | 24 | 3 באוקטובר 1997 | 15 במאי 1998 | #56 | 11.6 |
|  | 6 | 22 | 22 | 25 בספטמבר 1998 | 14 במאי 1999 | #58 | 10.9 |
|  | 7 | 23 | 23 | 23 בספטמבר 1999 | 5 במאי 2000 | #73 | 8.7 |
תקציר העלילה

קורי (בן סבאג') הוא תלמיד ממוצע, אשר עולה לחטיבת הביניים, ונאלץ להתמודד עם המצבים החדשים, ועליו להיות בוגר יותר. המורה החדש שלו, פיני (ויליאם דניאלס), מנסה ללמד אותו דברים, אך בעיקר דברים על החיים. הוא מכיר את שון (ריידר סטרונג), שהופך להיות חברו הטוב. הוריו, איימי (בטסי רנדל) ואלן (ויליאם ראס), מנסים לעזור לו בפתרון בעיות, לצד גידוליהם של אחיו האחרים: אחיו הגדול אריק (ויל פרידל), אחותו מורגן (לילי ניקסאיי) ואחיו הקטן ג'ושוע (דניאל ג'ייקובס). הוא גם מתחיל לחוש את אהבתו הראשונה: טופנגה (דניאל פישל), ילדה חכמה בכיתתו. לצד אלו, פיני עוזר לו להתמודד בבעיותיו ולפתרונן, בדרכו לשנות את העולם.